ഭീഷണിപ്പെടുത്തി വായടപ്പിക്കാമെന്ന വിചാരം വേണ്ട നാര്ക്കോട്ടിക് ജിഹാദ് പരാമര്ശത്തില് കെ സുരേന്ദ്രന് കോട്ടയം: നാര്ക്കോട്ടിക് ജിഹാദ് പരാമര്ശത്തിന്റെ പേരില് ക്രൈസ്തവ സമൂഹത്തെ ഇല്ലാതാക്കാമെന്ന് കരുതേണ്ടെന്ന് ബി.ജെ.പി സംസ്ഥാന അധ്യക്ഷന് കെ.സുരേന്ദ്രന്. കോട്ടയം പ്രസ് ക്ലബില് വാര്ത്താ സമ്മേളനത്തില് സംസാരിക്കുകയായിരുന്നു അദ്ദേഹം. വിഷയത്തില് രാഷ്ട്രീയ മുതലെടുപ്പിന് ബിജെപി തയാറല്ല. പാലാ രുപതാധ്യക്ഷന് പറഞ്ഞത് പ്രസക്തമായ വിഷയമാണ്. നാര്ക്കോട്ടിക് ജിഹാദ് ലോകം മുഴുവനുമുണ്ടെന്നത് യാഥാര്ഥ്യമാണ്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഈരാറ്റുപേട്ടയില് നിന്നും ഗുണ്ടകള് എത്തി പാലായില് ഭീഷണി മുഴക്കിയാല് ബിജെപി നോക്കിയിരിക്കില്ലെന്നും അദ്ദേഹം പറഞ്ഞു. ക്രൈസ്തവ സമൂഹം സമാധാനപ്രിയരായ ആള്ക്കാരാണ്. ഭീഷണിപ്പെടുത്തി വായടപ്പിക്കാമെന്ന വിചാരണം ഇനിയാര്ക്കും വേണ്ടെന്നും പാലാ ബിഷപ്പിനെ കാണാന് സമയം ചോദിച്ചിരുന്നില്ലെന്നും കെ.സുരേന്ദ്രന് വ്യക്തമാക്കി. നാര്ക്കോട്ടിക് ജിഹാദ് വിഷയത്തില് കത്തോലിക്ക സഭയുടെ പരാതി സംസ്ഥാന സര്ക്കാര് അന്വേഷിക്കണമെന്നു പ്രതിപക്ഷ നേതാവ് വി.ഡി.സതീശന് ആവശ്യപ്പെട്ടു. സഭയുടെ ആശങ്കയും പരാതിയും അന്വേഷിച്ചു യാഥാര്ഥ്യങ്ങള് പുറത്തുകൊണ്ടുവരണം. അതേസമയം, ഈ വിഷയത്തില് സിപിഎമ്മിനു ഗൂഢ അജന്ഡയാണെന്നും അദ്ദേഹം കുറ്റപ്പെടുത്തി. മാധ്യമപ്രവര്ത്തകരുടെ ചോദ്യങ്ങളോട് പ്രതികരിക്കുകയായിരുന്നു അദ്ദേഹം. ഇരു മതവിഭാഗങ്ങളെ തമ്മിലടിപ്പിക്കുന്ന സ്ഥിതിയുണ്ടാക്കരുത്. പാലാ രൂപതാധ്യക്ഷന് മാര് ജോസഫ് കല്ലറങ്ങാട്ട് ഉന്നയിച്ച വിഷയം പരിശോധിക്കാന് സര്ക്കാര് തയാറാകണം. സര്ക്കാര് നോക്കുകുത്തിയായിരിക്കരുത്. സമുദായങ്ങള് തമ്മില് സ്പര്ധയില്ലെന്നും പ്രശ്നങ്ങള് ചര്ച്ച ചെയ്യാന് സര്ക്കാര് തയാറാകണമെന്നും ഇരു സമുദായങ്ങളും തമ്മിലടിപ്പിക്കാന് ശ്രമിക്കുന്നവരുടെ കെണിയില് വീഴരുതെന്നും പ്രതിപക്ഷ നേതാവ് ആവശ്യപ്പെട്ടു. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read നാര്ക്കോട്ടിക് ജിഹാദ് വിവാദം: പാലാ ബിഷപ്പ് പറഞ്ഞത് യാഥാര്ത്ഥ്യമെന്ന് കെ സുരേന്ദ്രന് പാലാ ബിഷപ്പിന്റെ നിലപാട് ഭീകരവാദികള്ക്കെതിരെ സിപിഎമ്മിനും കോണ്ഗ്രസിനും അസഹിഷ്ണുത കെ സുരേന്ദ്രന് പാലാ ബിഷപ്പ് പറഞ്ഞത് പുതിയ കാര്യമല്ല, പ്രസ്താവന പരിശോധിക്കണം കെ സുരേന്ദ്രന് നാര്ക്കോട്ടിക് ജിഹാദ് പരാമര്ശത്തിന്റെ പേരില് നടക്കുന്ന ചര്ച്ചകള് ഇനിയെങ്കിലും അവസാനിപ്പിക്കണമെന്ന് വ്യവസായ മന്ത്രി പി.രാജീവ് പറഞ്ഞു. കണ്ണൂരില് മാധ്യമപ്രവര്ത്തകരുടെ ചോദ്യങ്ങളോട് പ്രതികരിക്കുകയായിരുന്നു അദ്ദേഹം. മതനിരപേക്ഷത തകര്ക്കുന്ന ചര്ച്ചകള് ഉത്തരവാദിത്വപ്പെട്ടവരില് നിന്നും ഉണ്ടാകുന്നത് നിര്ഭാഗ്യകരമാണ്. അവസരം കാത്തിരിക്കുന്നവര്ക്കാണ് ഈ ചര്ച്ചകള് ഗുണം ചെയ്യുക. വീണ്ടും ഇത്തരം ചര്ച്ചകള് ഉയര്ന്നു വരുന്നത് കേരളത്തിന് ഗുണകരമാകില്ല. വിവാദം അവസാനിക്കുന്നതാണ് നല്ലതെന്നും മന്ത്രി പ്രതികരിച്ചു.